CELEX: 32009R0911
Language: mt
Date: 2009-09-29 00:00:00
Title: Regolament tal-Kummissjoni (KE) Nru 911/2009 tad- 29 ta’ Settembru 2009 dwar l-awtorizzazzjoni ta’ użu ġdid tal-preparazzjoni ta’ Pediococcus acidilactici CNCM MA 18/5M bħala addittiv fl-għalf għas-salmonidi u l-gambli (detentur tal-awtorizzazzjoni Lallemand SAS) (Test b’relevanza għaż-ŻEE)

30.9.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 257/10
            
         REGOLAMENT TAL-KUMMISSJONI (KE) Nru 911/2009
   tad-29 ta’ Settembru 2009
   dwar l-awtorizzazzjoni ta’ użu ġdid tal-preparazzjoni ta’ Pediococcus acidilactici CNCM MA 18/5M bħala addittiv fl-għalf għas-salmonidi u l-gambli (detentur tal-awtorizzazzjoni Lallemand SAS)
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-additivi għall-użu fl-għalf tal-annimali (1), u b’mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jistipula l-awtorizzazzjoni ta’ addittivi għall-użu fin-nutriment tal-annimali u għar-raġunijiet u l-proċeduri għall-għoti ta’ din l-awtorizzazzjoni.
            
         
               (2)
            
            
               B’konformità mal-Artikolu 7 tar-Regolament (KE) Nru 1831/2003, intbagħtet applikazzjoni għall-awtorizzazzjoni tal-preparazzjoni stipulata fl-Anness ta’ dan ir-Regolament. Dik l-applikazzjoni kienet akkumpanjata bid-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.
            
         
               (3)
            
            
               L-applikazzjoni tikkonċerna l-awtorizzazzjoni ta’ użu ġdid tal-preparazzjoni ta’ Pediococcus acidilactici CNCM MA 18/5M bħala addittiv fl-għalf għas-salmonidi u l-gambli, li trid tiġi kklassifikata fil-kategorija ta’ addittivi “addittivi żootekniċi”.
            
         
               (4)
            
            
               L-użu ta’ dik il-preparazzjoni tal-mikroorganiżmu ġie awtorizzat mingħajr limitu ta’ żmien mir-Regolament tal-Kummissjoni (KE) Nru 1200/2005 (2) għat-tiġieġ għat-tismin u mir-Regolament tal-Kummissjoni (KE) Nru 2036/2005 (3) għall-ħnieżer għat-tismin.
            
         
               (5)
            
            
               Tressqet dejta ġdida bħala sostenn tal-applikazzjoni għall-awtorizzazzjoni għas-salmonidi u l-gambli. L-Awtorità Ewropea dwar is-Sigurtà fl-Ikel (“l-Awtorità”) ikkonkludiet fl-opinjonijiet tagħha tal-1 ta’ April 2009 (4) li l-preparazzjoni ta’ Pediococcus acidilactici CNCM MA 18/5M ma għandhiex effett negattiv fuq is-saħħa tal-annimali, is-saħħa tal-bniedem jew l-ambjent u li l-użu ta’ dik il-preparazzjoni jista’ jkollu effetti benefiċi, billi jżid l-għadd ta’ salmonidi konformi mal-istandards u jtejjeb is-sopravivenza u l-prestazzjoni tat-tkabbir fil-gambli. L-Awtorità ma tqisx li hemm ħtieġa ta’ rekwiżiti speċifiċi ta’ sorveljanza wara t-tqegħid fis-suq. Din ivverifikat ukoll ir-rapport dwar il-metodu ta’ analiżi tal-addittiv tal-għalf fl-għalf imressaq mil-Laboratorju ta’ Referenza Komunitarju stabbilit bir-Regolament (KE) Nru 1831/2003.
            
         
               (6)
            
            
               L-evalwazzjoni ta’ dik il-preparazzjoni turi li l-kundizzjonijiet għall-awtorizzazzjoni, stipulati fl-Artikolu 5 tar-Regolament (KE) Nru 1831/2003, ġew sodisfatti. Għaldaqstant, l-użu ta’ dik il-preparazzjoni għandu jiġi awtorizzat, kif speċifikat fl-Anness ta’ dan ir-Regolament.
            
         
               (7)
            
            
               Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Il-preparazzjoni speċifikata fl-Anness, li tifforma parti mill-kategorija ta’ addittivi “addittivi żootekniċi” u mill-grupp funzjonali “addittivi żootekniċi oħra”, hija awtorizzata bħala addittiv fin-nutriment tal-annimali suġġetta għall-kondizzjonijiet stipulati f’dan l-Anness.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-29 ta’ Settembru 2009.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 268, 18.10.2003, p. 29.
   
      (2)  ĠU L 195, 27.7.2005, p. 6.
   
      (3)  ĠU L 328, 15.12.2005, p. 13.
   
      (4)  Il-Ġurnal tal-EFSA (2009) 1038, p. 2 u 1037, p. 1.
   
      ANNESS
      
                  Numru ta’ identifikazzjoni tal-addittiv
               
               
                  Isem id-detentur tal-awtorizzazzjoni
               
               
                  Addittiv
               
               
                  Kompożizzjoni, formula kimika, deskrizzjoni, metodu analitiku
               
               
                  Speċi jew kategorija tal-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem il-perjodu tal-awtorizzazzjoni
               
            
                  CFU/kg ta’ għalf sħiħ b’kontenut ta’ umdità ta’ 12 %
               
            
                  
                     Kategorija ta’ addittivi żootekniċi. Grupp funzjonali: addittivi żootekniċi oħra (li jaffettwaw favorevolment it-tkabbir tal-annimali).
                  
               
            
                  4d1712
               
               
                  Lallemand
                  SAS
               
               
                  
                     Pediococcus acidilactici
                  
                  CNCM MA 18/5M
               
               
                  
                               
                           
                           
                              Kompożizzjoni tal-addittiv:
                              Preparazzjoni ta’ ċelloli vijabbli ta’ Pediococcus acidilactici CNCM MA 18/5M li fiha minimu ta’ 1 × 1010 CFU/g addittiv
                           
                        
                               
                           
                           
                              Karatterizzazzjoni tas-sustanza attiva:
                              Ċelloli vijabbli Pediococcus acidilactici CNCM MA 18/5M
                           
                        
                               
                           
                           
                              Metodu analitiku (1):
                              
                                           
                                       
                                       
                                          Il-kwantifikazzjoni: metodu tat-tifrix bl-użu ta’ agar MRS u 37 °C bħala temperatura ta’ inkubazzjoni.
                                       
                                    
                                           
                                       
                                       
                                          Identifikazzjoni: elettroforeżi bil-ġell f’kamp pulsat (PFGE).
                                       
                                    
                        
               
                  Salmonidi
               
               
                  —
               
               
                  3 × 109
                  
               
               
                  —
               
               
                  
                              1.
                           
                           
                              Fl-istruzzjonijiet għall-użu tal-addittiv u t-taħlita minn qabel, indika t-temperatura li fiha ssir il-ħażna, it-tul ta’ żmien tal-ħażna u l-istabilità għall-pelleting.
                           
                        
                              2.
                           
                           
                              Doża rakkomandata għas-Salmonidi 3 × 109 CFU/kg ta’ għalf komplut.
                           
                        
                              3.
                           
                           
                              Għal raġunijiet ta’ sikurezza: għandha tintuża protezzjoni għar-respirazzjoni matul l-immaniġġjar.
                           
                        
               
                  
                     20 ta’ Ottubru 2019
                  
               
            
                  Gambli
               
               
                  1 × 109
                  
               
            
         (1)  Id-dettalji tal-metodi analitiċi huma disponibbli fl-indirizz tal-Laboratorju ta’ Referenza Komunitarju li ġej: www.irmm.jrc.be/crl-feed-additives